Ikalabing-apat na Aralin: INIHAHAYAG SA ATIN NG DIYOS ANG TUNGKOL SA PANALANGIN.

Nakita natin sa lahat ng natapos na aralin kung paanong nakikipag-ugnayan ang Diyos sa atin sa pamamagitan ng kanyang Salita. Sa araling ito ay matututunan natin kung paano tayo makikipag-ugnayan o makikipag-usap sa kanya. Pag-aaralan natin ang tungkol sa isa sa mga dakilang pagpapalang ipinagkaloob niya sa kanyang mga anak – ang panalangin.

Ano ang panalangin?

|  |  |
| --- | --- |
| **SINABI NG DIYOS:** | **NANGANGAHULUGAN:** |
| **Awit 19:14 "Nawa'y ang mga salita ko at kaisipan, kaluguran mo, Yahweh, manunubos ko at kanlungan."** | **Ang panalangin ay pakikipag-usap ng isang mananampalataya sa tunay na Diyos.** |
| **Awit 10:17 "Papakinggan mo, Yahweh, ang dalangin ng mga hamak, patatatagin mo ang loob ng mga kapus-palad."** | **Tanging panalangin lamang sa tunay na Diyos ang kanyang dinirinig.** |
| **Isaias 46:6-7 "Binuksan nila ang kanilang sisidlan, ibinuhos ang mga gintong laman, at nagtimbang sila ng mga pilak. Umupa sila ng platero at nagpagawa ng diyus-diyosan; pagkatapos ay niluhuran nila at sinamba ito. Pinapasan nila ito para ilibot sa ibang lugar, pagkatapos ay ibabalik sa kanyang lalagyan. Mananatili ito roon at hindi makakakilos. Dalanginan man ito'y hindi makakasagot, at hindi makatutulong sa panahon ng pagsubok."** | **Ang pagtawag sa huwad na diyos ay hindi****dinirinig.****Hindi tayo dapat manalangin sa mga banal na nasa langit o sa mga anghel, sapagkat ang panalangin ay isang anyo ng pagsamba.** |
| **Pahayag 22:8-9 "Akong si Juan ang nakarinig at nakakita sa lahat ng ito. Matapos kong marinig at makita ang lahat, ako'y nagpatirapa sa paanan ng anghel na nagpakita sa akin ng mga ito upang siya'y sambahin.Ngunit sinabi niya, “Huwag mong gawin iyan! Ako ma'y aliping tulad mo, at tulad din ng iyong mga kapatid na propeta at ng lahat ng sumusunod sa mga salita sa aklat na ito. Ang Diyos ang sambahin mo!”** |  |

Ngayong alam na natin kung ano ang panalangin, sagutin naman natin ang tanong na, bakit tayo dapat manalangin?

|  |  |
| --- | --- |
| **SINABI NG DIYOS:** | **NANGANGAHULUGAN:** |
| **Awit 50:15 "Kung kayo ay may bagabag, ako lagi ang tawagin; kayo'y aking ililigtas, ako'y inyong pupurihin.”** | **Nananalangin tayo sa Diyos sapagkat inaanyayahan niya tayong idulog sa kanya ang lahat nating kailangan.** |
| **Mateo 7:7-8 "“Humingi kayo at kayo'y bibigyan; humanap kayo at kayo'y makakatagpo; kumatok kayo at kayo'y pagbubuksan. Sapagkat ang bawat humihingi ay tatanggap; ang bawat humahanap ay makakatagpo; at ang bawat kumakatok ay pagbubuksan."** | **Nananalangin tayo sa Diyos sapagkat nangako siyang diringgin at tutugunin ang ating mga pagdaing.** |
| **Awit 107:1 "Purihin si Yahweh sa kanyang kabutihan! Pag-ibig niya'y tunay, laging tapat kailanman."** | **Nananalangin tayo sa Diyos upang pasalamatan siya sa kanyang kabutihan.** |

Kailan tayo dapat na manalangin?

|  |  |
| --- | --- |
| **SINABI NG DIYOS:** | **NANGANGAHULUGAN:** |
| **Awit 50:15 "Kung kayo ay may bagabag, ako lagi ang tawagin; kayo'y aking ililigtas, ako'y inyong pupurihin.”** | **Dapat tayong manalangin sa mga panahong tayo ay nahihirapan, ngunit dapat din tayong manalangin sa kahit anong panahon man.** |
| **1 Tesalonica 5:17 "Palagi kayong manalangin."** |  |
| **Daniel 6:10 "Nang malaman ni Daniel na nilagdaan na ng hari ang gayong kautusan, umuwi siya. Lumuhod siya't nanalangin at nagpasalamat sa kanyang Diyos sa isang silid sa itaas ng kanyang tirahan sa may bukás na bintanang nakaharap sa Jerusalem. Tatlong beses niyang ginagawa ito sa maghapon gaya ng kanyang kinaugalian."** | **Dapat nating gawing regular na bahagi ng ating araw-araw na mga gawain ang panalangin.** |
| **Gawa 10:2 "Siya ay isang taong sumasamba at may takot sa Diyos, gayundin ang kanyang buong pamilya. Siya'y matulungin sa mga dukha at laging nananalangin sa Diyos."** |  |

Paano tayo dapat na manalangin?

|  |  |
| --- | --- |
| **SINABI NG DIYOS:** | **NANGANGAHULUGAN:** |
| **Nehemias 2:4-5 “Ano ngayon ang nais mo?” tanong ng hari. Nanalangin ako sa Diyos ng kalangitan, at pagkatapos, sinabi ko sa hari, “Kung pahihintulutan po ninyo ako, Kamahalan, nais kong umuwi sa Juda, upang itayong muli ang lunsod na pinaglibingan sa aking mga ninuno.”** | **Malaya tayong manalangin nang tahimik o nang may malakas na tinig, depende sa sitwasyon.** |
| **Awit 66:17 “Ako ay tumawag, sa Diyos ay nagpuri, kanyang karangalan, aking sinasabi.”** |  |
| **Mateo 6:5 "Kapag nananalangin kayo, huwag kayong tumulad sa mga mapagkunwari. Mahilig silang manalanging nakatayo sa mga sinagoga at sa mga kanto upang makita ng mga tao. Tandaan ninyo: tinanggap na nila ang kanilang gantimpala."** | **Malaya tayong manalangin nang nag-iisa o kasama ang ating mga kapatid sa iglesia.** |
| **Mateo 18:19 "Tandaan din ninyo: kung ang dalawa sa inyo ay nagkaisa dito sa lupa sa paghingi ng anuman, ito'y ipagkakaloob sa inyo ng aking Ama na nasa langit."** |  |
| **Juan 16:23 "Sa araw na iyon, hindi na ninyo kailangang humingi sa akin. Pakatandaan ninyo: anumang hingin ninyo sa Ama sa aking pangalan ay ibibigay niya sa inyo."** | **Dapat tayong manalangin nang may buong kapanatagan, sapagkat lumalapit tayo sa Ama sa pamamagitan ni Jesus.** |
| **Santiago 1:6-8 "Subalit ang humihingi ay dapat magtiwala sa Diyos at huwag mag-alinlangan, sapagkat ang nag-aalinlangan ay parang alon sa dagat na itinataboy ng hangin kahit saan. Huwag umasang tatanggap ng anuman mula sa Panginoon ang taong pabagu-bago ang isip at di alam kung ano talaga ang nais niya."** | **Dapat tayong manalangin nang may lubos na pagtitiwala na magagawa ng Diyos ang lahat ng bagay.** |

|  |  |
| --- | --- |
| **Mateo 6:5-8 “Kapag nananalangin kayo, huwag kayong tumulad sa mga mapagkunwari. Mahilig silang manalanging nakatayo sa mga sinagoga at sa mga kanto upang makita ng mga tao. Tandaan ninyo: tinanggap na nila ang kanilang gantimpala. Ngunit kapag mananalangin ka, pumasok ka sa iyong silid at isara mo ang pinto. Saka ka manalangin sa iyong Ama na hindi mo nakikita, at ang iyong Ama na nakakakita ng ginagawa mo nang lihim ang siyang magbibigay sa iyo ng gantimpala. Sa pananalangin ninyo'y huwag kayong gagamit ng maraming salitang walang kabuluhan, gaya ng ginagawa ng mga Hentil. Ang akala nila'y papakinggan sila ng Diyos dahil sa haba ng kanilang sinasabi. Huwag ninyo silang tutularan. Alam na ng inyong Ama na nasa langit ang inyong kailangan bago pa ninyo ito hingin sa kanya."** | **Dapat tayong manalangin nang may buong katapatan, at hindi upang ipagyabang na tayo ay relihiyoso. Dapat ding maging payak ang ating panalangin. Hindi nararapat na ang ang ating layunin sa pananalangin ay upang magpasikat sa Diyos.** |
| **1 Juan 5:14 "May lakas-loob tayong lumapit sa kanya dahil alam nating ibibigay niya ang anumang hingin natin kung ito'y naaayon sa kanyang kalooban."** | **Dapat tayong manalangin nang naaayon sa kalooban ng Diyos.** |
| **Lucas 22:42 "Sabi niya, “Ama, kung loloobin mo, ilayo mo sa akin ang kopang ito, ngunit huwag ang kalooban ko ang masunod, kundi ang kalooban mo.”** |  |

Kung hinihiling natin sa panalangin ang mga bagay na ipinangako ng Diyos, gaya ng kapatawaran ng kasalanan, alam nating humihiling tayo ng mga bagay na nais ng Diyos na ipagkaloob sa atin. Kung hinihiling naman natin ang mga bagay na hindi ipinangako ng Diyos na tiyak na mapasasaatin - gaya ng kalusugan, kasaganaan, atbp. - mahalagang ipagkatiwala natin ang ating kahilingan sa kalooban ng Diyos, sapagkat alam ng Diyos kung ano ang higit na mabuti para sa atin.

Ano, kung gayon, ang dapat nating hilingin sa panalangin?

|  |  |
| --- | --- |
| **SINABI NG DIYOS:** | **NANGANGAHULUGAN:** |
| **Filipos 4:6 "Huwag kayong mabalisa tungkol sa anumang bagay. Sa halip, hingin ninyo sa Diyos ang lahat ng inyong kailangan sa pamamagitan ng panalanging may pasasalamat."** | **Dapat nating idulog sa Diyos sa panalangin ang lahat nating pangangailangan at lahat nating suliranin.** |
| **1 Pedro 5:7 "Ipagkatiwala ninyo sa kanya ang inyong mga alalahanin sa buhay sapagkat siya ay nagmamalasakit sa inyo."** |  |
| **Lucas 11:13 "Kayo ngang masasama ay marunong magbigay ng mabubuting kaloob sa inyong mga anak. Lalo na ang inyong Ama na nasa langit, na magbibigay ng Espiritu Santo sa mga humihingi sa kanya!”** | **Dapat nating hilingin sa Diyos sa panalangin na bigyan tayong mga mananampalataya ng mga pagkakataon upang maibahagi ang ebanghelyo sa iba.** |
| **Colosas 4:3 "Idalangin ninyo sa Diyos na bigyan kami ng pagkakataon na maipangaral ang kanyang salita at maipahayag ang hiwaga ni Cristo, ang sanhi ng pagkabilanggo ko ngayon."** | **Dapat nating ipanalangin ang ibang tao.** |
| **2 Corinto 1:10b, 11 "Kami'y umaasa rin na patuloy niya kaming ililigtas 11 sa tulong ng inyong mga panalangin. Sa gayon, marami ang magpapasalamat sa Diyos dahil sa pagpapala niya sa amin bilang tugon sa panalangin ng marami."** | **Dapat tayong manalangin upang purihin ang Diyos.** |
| **Efeso 1:16-17 "walang tigil ang pasasalamat ko sa Diyos para sa inyo. Hindi ko nakakalimutang ipanalangin kayo. Idinadalangin ko sa Diyos ng ating Panginoong Jesu-Cristo, ang maluwalhating Ama, na pagkalooban niya kayo ng espiritu ng karunungan at pagpapahayag tungkol sa Diyos upang lubos ninyo siyang makilala."** |  |
| **Awit 63:2-5 "Hayaan mong sa santuwaryo ika'y aking mapagmasdan, at ang likas mong kaluwalhatian at kapangyarihan. Ang wagas na pag-ibig mo'y mainam pa kaysa buhay,** | **Dapat nating hilingin sa Diyos sa panalangin na bigyan niya tayo ng katiyakang pinatawad na niya ang ating mga kasalanan.** |

|  |  |
| --- | --- |
| **kaya pupurihin kita, O Diyos, at pararangalan. Habang ako'y nabubuhay, ako'y magpapasalamat, at ako ay dadalangin na kamay ko'y nakataas. Itong aking kaluluwa'y tunay na masisiyahan, magagalak na umawit ng papuring iaalay."****Awit 32:5 "Kaya't ang kasalanan ko'y aking inamin; mga pagkakamali ko'y hindi na inilihim. Ako'y nagpasyang sa iyo'y ipagtapat, at mga sala ko'y pinatawad mong lahat."** |  |

Isa sa mga dakilang pagpapalang hatid ng ating panalangin ay ang pangako ng Diyos na tutulungan niya tayo kung paano manalangin, yamang hindi natin alam kung ano ang dapat nating ipanalangin. "Gayundin naman, tinutulungan tayo ng Espiritu sa ating kahinaan sapagkat hindi tayo marunong manalangin nang nararapat, kaya't ang Espiritu ang namamagitan para sa atin, at dumaraing sa paraang hindi natin kayang sambitin" (Roma 8:26).

Madalas ipinagpapalagay nating kung hindi natin nakuha ang inaasahan nating sagot sa ating panalangin ay hindi dininig ng Diyos ang ating panalangin. Ito ay isang maling konklusyon.

Paano ba tinutugon ng Diyos ang ating panalangin?

|  |  |
| --- | --- |
| **SINABI NG DIYOS:** | **NANGANGAHULUGAN:** |
| **1 Juan 5:14 " May lakas-loob tayong lumapit sa kanya dahil alam nating ibibigay niya ang anumang hingin natin kung ito'y naaayon sa kanyang kalooban."** | **Maaaring ang tugon ng Diyos ay "Oo."** |
| **2 Corinto 12:8-9 "Tatlong beses kong idinalangin sa Panginoon na alisin ito, ngunit ganito ang kanyang sagot, “Ang kagandahang-loob ko ay sapat na para sa iyo, sapagkat lubusang nahahayag ang aking kapangyarihan kapag ikaw ay mahina.” Kaya't buong galak kong ipagmamalaki ang aking mga kahinaan upang manatili sa akin ang kapangyarihan ni Cristo."** | **Maaaring ang tugon ng Diyos ay "Hindi. May mas mabuti akong paraan."** |
|  | **Maaaring ang tugon ng Diyos ay "Hindi pa ngayon."** |

|  |  |
| --- | --- |
| **Juan 2:4 "Sinabi ni Jesus, “Ipaubaya na lang po ninyo ito sa akin, Ginang.Hindi pa ito ang aking tamang oras.”****Efeso 3:20 "Sa kanya na makakagawa nang higit pa kaysa maaari nating hilingin at isipin, sa pamamagitan ng kanyang kapangyarihang kumikilos sa atin."** | **Maaaring ang tugon ng Diyos ay "Oo at higit pa."** |

Nakita natin na maraming dahilan kung bakit dapat tayong manalangin, kaya marami ring uri ng panalangin. Ang salitang "ACTS" ay maaari nating gamitin upang maalala natin ang ilan sa mga uri ng panalangin:

A

Adoration (Pagpupuri)

C

Confession (Pagpapahayag ng Kasalanan)

T

Thanksgiving (Pagpapasalamat)

S

Supplication (Paghingi ng tulong para sa sarili at para sa iba)

Maglaan ng ilang sandali at tingnan kung makikita mo ang mga uri ng panalangin na ito sa huwarang panalangin na itinuro ni Jesus sa kanyang mga alagad:

"Ama naming nasa langit, sambahin nawa ang iyong pangalan. Dumating nawa ang iyong kaharian.Masunod nawa ang iyong kalooban dito sa lupa tulad ng sa langit. Bigyan mo kami ng aming pagkain sa araw-araw; at patawarin mo kami sa aming mga kasalanan, tulad ng pagpapatawad namin sa mga nagkakasala sa amin. At huwag mo kaming hayaang matukso, kundi iligtas mo kami sa Masama! [Sapagkat iyo ang kaharian, at ang kapangyarihan, at ang kaluwalhatian, magpakailanman! Amen.]"

Mateo 6:9-13

Maikling Pagsusulit:

1. **Tama o Mali. Tinutugon ng Diyos ang lahat ng panalangin natin.**
	1. **Tama**
	2. **Mali**
2. **Tama o Mali. Tinutugon ng Diyos ang lahat ng panalangin ng mga mananampalataya.**
	1. **Tama**
	2. **Mali**
3. **Tama o Mali. Dapat tayong manalangin sa mga banal sa langit (mga santo) upang mailapit nila sa Diyos ang ating mga kahilingan.**
	1. **Tama**
	2. **Mali**
4. **Alin sa mga sumusunod ang HINDI dahilan upang tayo ay manalangin?**
	1. **Upang magpasalamat sa Diyos sa mga pagpapalang kaloob niya sa atin.**
	2. **Upang ipakitang tayo ay mga debotong Cristiano.**
	3. **Upang purihin ang Diyos.**
	4. **Upang humingi ng tulong sa Diyos.**
	5. **Upang humiling ng mga pagpapala mula sa Espiritu Santo.**
5. **Tama o Mali. Dapat lang tayong manalangin sa bahay o sa simbahan, dahil kailangan nating manalangin nang may malakas na tinig.**
	1. **Tama**
	2. **Mali**
6. **Tama o Mali. Kung hindi natin nakuha ang inaasahan nating tugon sa ating panalangin, ibig sabihin ay hindi tinugon ng Diyos ang ating panalangin.**
7. **Tama o Mali. Dapat muna nating hintayin na masiguro natin kung ano ang kailangan natin bago tayo manalangin.**
	1. **Tama**
	2. **Mali**